Diari Oficial de la Generalitat Valenciana


Sumari del DOGV 7857, del 24-08-2016 (2016/6545)

RESOLUCIÓ de 5 d'agost de 2016, del director general d'Obres Públiques, Transport i Mobilitat, per la qual s'autoritza a prendre servei els titulars de taxi de l'àrea de prestació conjunta de València en l'àrea funcional de Buñol i els titulars d'autoritzacions del taxi de l'àrea funcional de Buñol a prendre servei en l'àrea de prestació conjunta de València, en ocasió de la celebració de «La Tomatina» a Buñol.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6545


Data del document
:   05-08-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 5 d'agost de 2016, del director general d'Obres Públiques, Transport i Mobilitat, per la qual s'autoritza a prendre servei els titulars de taxi de l'àrea de prestació conjunta de València en l'àrea funcional de Buñol i els titulars d'autoritzacions del taxi de l'àrea funcional de Buñol a prendre servei en l'àrea de prestació conjunta de València, en ocasió de la celebració de «La Tomatina» a Buñol. [2016/6545]  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servei en altres àrees funcionals.  
És previsible que el dia 31de agost de 2016, en ocasió de la celebració de «La Tomatina» a Buñol, supose un important increment de les necessitats mobilitat en aquest municipi i el seu entorn.  
Als efectes de garantir una oferta de servei de taxi adequada a l'important increment de la demanda d'aquest servei de transport durant aquest dia de celebració, es considera oportú permetre que els titulars d'autoritzacions de taxi de l'àrea de prestació conjunta de València puguen prendre servei en l'àrea funcional de Buñol i que els titulars d'autoritzacions de taxi de l'àrea funcional de Buñol puguen prendre servei en l'àrea de prestació conjunta de València.  
Per això, a proposta de les associacions representatives del sector i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Durant el dia 31 d'agost de 2016, celebració de «La Tomatina», els titulars de les autoritzacions de taxi de l'àrea de prestació conjunta de València podran prendre servei en l'àrea funcional de Buñol i els titulars d'autoritzacions de taxi de l'àrea funcional de Buñol podran prendre servei en l'àrea de prestació conjunta de València.  
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptat des de l'endemà de la publicació en el Diari Oficial de la Comunitat Valenciana, d'acord amb el que estableixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici que s'utilitze qualsevol altra via que es considere oportuna.  
  
València, 5 d'agost de 2016.- El director general d'Obres Públiques, Transport i Mobilitat: Carlos Domingo Soler.